
Rīgas bērnu un jauniešu centra  ,,Praktiskās estētikas skola”
Mākslīgā intelekta lietošanas noteikumi
Izstrādāti, pamatojoties uz pamatojoties uz dokumentu 
,,Vadlīnijas mākslīgā intelekta  izmantošanai
 pamatizglītībā un vispārējā vidējā izglītībā” 
Drošs internets; 
Praktiskās vadlīnijas MI ieviešanai iestāžu darbā un pakalpojumos.

I Noteikumu mērķis un darbības joma

1. Mērķis: nodrošināt drošu, ētisku un mērķtiecīgu Mākslīgā intelekts(MI) un viedierīču izmantošanu interešu izglītības nodarbībās (mūzika, dejas, vizuālā māksla, programmēšana, robotika u. c.). Sekmēt kritiskās domāšanas un MI pratības  pilnveidi visiem izglītības procesā iesaistītajiem. Sekmēt MI rīku jēgpilnu izmantošanu izglītībā.

2. Darbības joma: attiecas uz visiem skolēniem, pedagogiem, vieslektoriem un vecākiem, kuri iesaistās nodarbībās klātienē vai attālināti.

II Mākslīgā intelekta un viedierīču lietošanas pamatprincipi

3. Mērķtiecība: audzēkņi izmanto MI un ierīces tikai mācību uzdevumu izpildei, pedagogi – mācību procesa plānošanai un nodarbību sagatavošanai. 

4. Drošība un labbūtība: prioritāte ir fiziskā un emocionālā drošība, aizliegts saturs, kas var kaitēt vai pazemot.

5. Godīgums: MI ir atbalsta rīks, nevis patstāvīgās domāšanas aizvietotājs. Plaģiāts un nepamatota MI ģenerēta satura izmantošana ir uzskatāma par pārkāpumu.
6. Privātums: MI izmantošanai jāatbilst Eiropas Savienībā un Latvijas Republikā spēkā esošajiem normatīvajiem aktiem. Jāievēro privātuma, datu drošības, audzēkņu drošības un intelektuālā īpašuma aizsardzības prasībās. Nelietot īstus personas datus (foto, vārdi, adreses) MI rīkos vai publiskās platformās bez atļaujas.

7. Piekļūstamība: Ierīces un MI izmantojam iekļaujoši. Iestādē var izmantot Rīgas Domes apstiprinātu MI rīku Copilot (atbalsta rīki, balss ievade, teksta palielināšana).

8. Cieņa: nodarbību laikā nav pieļaujama nepamatota sarakste trokšņošana, filmēšana vai fotografēšana bez piekrišanas.

III Lomas un atbildības

9. Skolēni: ievēro noteikumus, izmanto MI kritiski, norāda avotus, ziņo par problēmām.

10. Pedagogi: izvēlas atbilstošus rīkus, māca par ētiku un avotiem, uzrauga drošību, seko datu aizsardzībai.

11. Vecāki: iepazīstas ar noteikumiem, sniedz informētu piekrišanu (ja vajag), atbalsta godīgu darbu.

12. Viesi/mentori: ievēro iestādes politiku un nerada riskus ar ārējām platformām.

IV Galvenie riski, lietojot ģeneratīvā MI rīkus

13. Darbības nav anonīmas. MI rīkos nedrīkst ievadīt informāciju, kuras noplūde varētu radīt drošības vai reputācijas riskus iestādēm. 

14. Informācija var tikt saglabāta un izmantota ārpus iestādes kontroles.

15. Ģenerētais saturs nav uzskatāms par faktos balstītu, un pirms izmantošanas tas vienmēr ir rūpīgi jāpārbauda. 

V Ierīču lietošanas etiķete

16. Tālrunis nodarbību laikā atrodas klusuma režīmā, to atļauts lietot tikai mācību procesā.

17. Ierīces ekrāns tiek turēts uz galda, pavērsts pedagoga virzienā, nodrošinot pārredzamu un atklātu tās izmantošanu.

18. Austiņu izmantošana ir pieļaujama tikai ar pedagoga atļauju, ievērojot maksimālo skaņas līmeni līdz 60%.


VI MI lietojums (atļauts / aizliegts)
19. Atļauts:
19.1 ideju ģenerēšana, strukturēšana, skaidrojumi, koda komentāri;
19.2 tulkojumu un projektu vajadzībām, nevis nekritiski;
19.3 attēlu/mūzikas/ skices ar uzsvērtu autorību (“MI-generēts pamats, skolēnu oriģināls gala darbs”).
19.4 piekļūstamības atbalsts (teksta lasīšana, transkripcija).

20. Aizliegts:
20.1 MI izmantošana tiek kontrolēta bez atļaujas;
20.2 pieaugušajiem paredzēts vai kaitīgs saturs;
20.3 personu filmēšana/fotografēšana bez piekrišanas;
20.4 patiesības skaidrojumu pasniegšana bez avotiem (“hallucinācijas” risks);
20.5 apiet iestādes filtru vai drošības iestatījumus.

VII Datu aizsardzība un privātums (GDPR principi)

22. Personas dati (vārds, attēls, balss ieraksts, e‑pasta adrese) nav ievadāmi mākslīgā intelekta rīkos.

23. Uzglabāšana: neglabāt datus trešo pušu platformās bez nepieciešamības.

24. Publicēšana: projekti ar audzēkņu attēliem publicējami tikai ar iepriekšēju vecāku piekrišanu.

VIII Autortiesības un atsauces

25. Obligāti jānorāda izmantotie avoti, tostarp MI rīki (piemēram: “Teksts radīts ar MI rīka palīdzību, pārskatīts un rediģēts manuāli”).

26. MI ģenerēts saturs uzskatāms par palīgmateriālu; audzēkņa oriģinālais ieguldījums jādokumentē.

27. Attēlu un mūzikas izmantošanā jāievēro platformu licences nosacījumi, jāizvairās no autortiesības pārkāpjošas stilu imitācijas.

28. Iestāde nodrošina atbalsta kanālus jautājumiem par IT, datu aizsardzību un kiberdrošību, kā arī veicina darbinieku profesionālo pilnveidi drošas MI lietošanas jomā.

IX Mācību kvalitāte un godīgums

29. Akadēmiskā integritāte: ja uzdevumā prasīts individuāls darbs, MI drīkst palīdzēt idejās, bet ne pilnā risinājumā.

30. Uzdevumiem pievieno sadaļu “Ko darīju pats / ko palīdzēja MI”.

X Drošība un labbūtība

31. Aizliegta ekstrēma vai kaitīga satura ģenerēšana.

32. Nodrošināms sabalansēts ekrāna laiks ar fiziskām aktivitātēm.
33. Jāievēro kiberdrošības prasības: neklikšķināt uz nezināmām saitēm, nelejupielādēt aizdomīgus failus, izmantot drošas paroles.

XI Pārkāpumi un sekas

34. 1. līmenis: mutisks brīdinājums; ierīce noliekama malā līdz nodarbības beigām.
35. 2. līmenis: ierīces izmantošana tiek ierobežota uz X nodarbībām; informē vecākus.
36. 3. līmenis: rakstisks protokols; vadības iesaiste; individuāls plāns drošas lietošanas atjaunošanai.

